Document ID: 32001R2070

Ir-Regolament tal-Kummissjoni (KE) Nru 2070/2001
tat-23 ta’ Ottubru 2001
li jemenda Regolament (KE) Nru 2366/98 li tipprovdi regoli dettaljati għall-applikazzjoni ta’ għajnuna għas-sistema ta’ produzzjoni taż-żejt taż-żebbuġa għas-snin ta’ marketing 1998/1999, 1999/2000 u 2000/01
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill Nru 136/66/KEE tat-22 ta’ Settembru 1966 dwar it-twaqqif ta’ organizzazzjoni komuni tas-swieq taż-żjut u x-xaħmijiet [1], kif l-aħħar emendat bir-Regolament (KE) Nru 1513/2001 [2], u l-Artikolu 5 tiegħu,
Wara li kkunsidrat ir-Regolament tal-Kunsill (KE) Nru 1638/98 ta’ l-20 ta’ Lulju 1998 li jemenda r-Regolament Nru 136/66/KEE dwar it-twaqqif ta’ organizzazzjoni komuni tas-swieq fiż-żjut u x-xaħmijiet [3], kif emendat bir-Regolament (KE) Nru 1513/2001, u partikolarment l-Artikolu 2 tiegħu,
Wara li kkunsidrat ir-Regolament tal-Kunsill (KEE) Nru 2261/84 tas-17 ta’ Lulju 1984 li jippreskrivi regoli ġenerali dwar il-konċessjoni ta’ għajnuna għall-produzzjoni ta’ żejt taż-żebbuġa u lill-organizzazzjonijiet ta’ produtturi taż-żejt taż-żebbuġa [4], kif l-aħħar emendat bir-Regolament (KE) Nru 1639/98, u partikolarment l-Artikolu 19 tiegħu,
Billi:
(1) Ir-Regolament (KE) Nru 1513/2001 li jemenda Regolamenti Nru 136/66/KEE u (KE) Nru 1638/98 fir-rigward ta’ l-estensjoni tal-perijodu tal-validità ta’ l-iskema ta’ l-għajnuna u l-istrateġija ta’ kwalità għaż-żejt taż-żebbuġa applikazzjoni estiża tar-regoli bħalissa fis-seħħ fiż-żjut u fis-settur tax-xaħmijiet sa l-aħħar tas-sena ta’ marketing 2003/04. Bħala riżultat r-Regolament tal-Kummissjoni (KE) Nru 2366/98 [5], kif l-aħħar emendat bir-Regolament (KE) Nru 648/2001 [6], għandu għalhekk ikun emendat.
(2) L-Artikolu 15 tar-Regolament (KEE) Nru 2261/84 jistipula li fejn l-iċċekjar fuq miħtna approvata ma jikkonfermawx l-figuri fir-rekords tal-ħażniet ta’ dik il-mitħna l-Istat Membru jrid jiddetermina l-kwalità taż-żejt għal-liema għajnuna għandha tkun mogħtija għal kull produttur li jieħu kont tar-ritorn taż-żejt u ritorn taż-żejt iffissat skond il-metodu standard stabilit fl-Artikolu 18 tiegħu. Biex l-kwalità eliġġibbli tirrifletti mill-iktar qrib possibbli l-produzzjoni attwali tal-produtturi konċernati, l-Istat Membru jridu jieħdu kont tal-fatturi oġġettivi l-oħra fiż-żmien ta’ l-iffissar ta’ dik il-kwalità. In-numru ta’ siġar taż-żebbuġ in kwistjoni, ir-ritorn iffissat għaż-żona omoġenika konċernata u għal koeffiċjent li jieħu kont tad-differenza, f’livell nazzjonali, bejn l-produzzjoni li tirriżulta mill-estmi tar-ritorn u l-produzzjoni effettiva ffissata mill-Kummissjoni b’mod konformi ma’ l-Artikolu 17a(2) tar-Regolament (KEE) Nru 2261/84 li jikkostitwixxi t-tali kriterji u jrid għalhekk ikun nkorporat fil-kalkulazzjoni tal-kwantità eliġġibbli.
(3) Il-miżuri iżda provduti f’dan ir-Regolament huma bi qbil ma’ l-opinjoni tal-Kumitat ta’ Ġestjoni taż-Żjut u x-Xaħmijiet,
ADOTTAT DAN IR-REGOLAMENT:
L-Artikolu 1
Ir-Regolament (KE) Nru 2366/98 huwa emendat kif ġej:
1. Fit-titolu, il-kliem "snin ta’ marketing 1998/1999, 1999/2000 u 2000/01" huma mibdula bi "snin ta’ marketing 1998/1999, 1999/2000, 2000/01, 2001/02, 2002/03 u 2003/04".
2. Fit-tieni subparagrafu ta’ l-Artikolu 14(1), il-kliem "snin ta’ marketing 1998/1999, 1999/2000 u 2000/01" huma mibdula bi "snin ta’ marketing 1998/1999, 1999/2000, 2000/01, 2001/02, 2002/03 u 2003/04".
3. It-tieni subparagrafu ta’ l-Artikolu 15(1) jiġi mibdul b’dan li ġej:
"Madanakollu, mingħajr preġudizzju għal kwalunkwe pretensjonijiet li dawk li jkabbru ż-żebbuġ jistgħu jagħmlu kontra l-mitħna, dik il-kwantità ma tistax teċċedi l-kwantità riferuta f’kull applikazzjoni ta’ għajnuna sottomessa jew il-kwantità miksuba billi timmultiplika:
- in-numru ta’ siġar taż-żebbuġ ta’ dak li jkabbar iż-żebbuġ konċernat bir-ritorn medju għaż-żona emoġenika li jinsabu fiha u b’koeffiċjent li jirrapreżenta ir-relazzjoni bejn l-produzzjoni fissata għall-Istat Membru fl-Artikolu 17a(2) tar-Regolament (KEE) Nru 2261/84 u l-produzzjoni miksuba għal dak l-Istat Membru billi tistma ir-ritorn u n-numru ta’ siġar taż-żebbuġ.
In-numru tas-siġar taż-żebbuġ għandu jkun determinat proporzjonatament mal-kwantità taż-żejt konċernat fil-każ fejn għajnuna hi mitluba għal iżjed minn mitħna waħda."
4. Fl-Artikolu 26(2), il-kliem "snin ta’ marketing 1998/1999, 1999/2000 u 2000/01" huma mibdula bi "snin ta’ marketing 1998/1999, 1999/2000, 2000/01, 2001/02 u 2002/03".
5. Fl-Artikolu 28(2), "sa l-2002/03" hu miżjuda wara "2000/01".
6. Fit-tielet sub-inċiż ta’ l-Artikolu 30(1), "20 % fl-2000/01" hu mibdul b’ "20 % fl-2000/01 sa l-2003/04".
7. Is-subparagrafu finali ta’ l-Artikolu 32 hu mibdul b’dan li ġej:
"Qabel l-1 ta’ Jannar tas-snin ta’ marketing 1999/2000, 2000/01, 2001/02, 2002/03 u 2003/04, Stati Membri produtturi għandhom jippreżentaw rapport sommarju tan-numru ta’ iċċekkjar mwettqa skond l-Artikoli 28, 29 u 30, in-numru ta’ każijiet fejn aġġustament kien meħtieġ, bl-indikazzjoni ta’ l-informazzjoni jew il-kwantitajiet konċernati, u l-penalitajiet mposti jew f’konsiderazzjoni, flimkien ma’ stima qasira ta’ l-arranġamenti ta’ kontroll stabbiliti u kwalunkwe diffikultajiet li ltaqgħu magħhom."
L-Artikolu 2
Dan ir-Regolament għandu jidħol fis-seħħ fis-seba’ jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament jkun jorbot fl-intier tieghu u jkun direttament applikabbli fl-Istati Membri kollha.
Magħmul fi Brussel, fit-23 ta’ Ottubru 2001.

Labels: 3
17
19